Inspiration – Microcut
Billeder, Bolig, En hurtig en, Inspiration
Næste projekt: Hylder?
februar 8, 2016 by Admin 2 kommentarer
Okay. Efter jeg er blevet færdig med mit seneste projekt, som var tallerkenrækken, har jeg fået lyst til at komme i gang med endnu et projekt. Jeg mangler hylder hjemme i min lejlighed. Mest af alt, fordi jeg pt. har en rædselsfuld Ikea løsning (Ikea kan være fint – men lige de reoler jeg har, passer overhovedet ikke ind herhjemme). Jeg har længe siddet og kigget på hvad man kan købe af hylder. De få jeg kan lide, koster kassen. Jeg begyndte derfor i stedet at undersøge om man mon selv kunne lave noget fedt, og jeg har da også fundet lidt inspiration på nettet. Jeg ved ikke helt hvilken retning jeg vil gå med det endnu – men en ting er sikkert – mine hylder skal altså være i farver, modsat inspirationsbillederne jeg har fundet.
*Trommehvirvl* Så kom den op!
februar 7, 2016 by Admin 4 kommentarer
Tænk at man kan skrive så meget om en tallerkenrække, hva’? Det Kan man nu engang når man viser processen fra gammel kedelig tallerkenrække, til en nærmest ny tallerkenrække, i en glad farve. Nu er den færdig, og er kommet op og hænge. Det skete lidt hastigt i går, da jeg fik gæster, og jeg har derfor ikke haft tid til at beslutte mig hvor præcis hvad jeg vil have på den, men indtil videre er der kommet et par hverdagstallerkener op, og et par af de lysestager jeg har malet de sidste par dage. Jeg er mere end glad for resultatet.
Faktisk var vi meget proaktive i går, Rene og jeg. Inden vi fik gæster, fik vi også sat et stort ur op inde i stuen. Jeg har egentlig planer om, at det også skal males når jeg får anskaffet mig, noget spraymaling jeg kan lide. Jeg går med tankerne om at det skal være mintgrønt, eller kobber. Nu må vi se hvad vi finder på, og om det bliver til noget.
Billederne som står op langs væggen, på billedet, skal op og hænge over sofaen engang – men det har der ikke lige været tid til endnu. Det må jeg se om der bliver tid til i den kommende uge – men jeg får nok ret travlt da jeg startet i praktik på infektions medicinsk afdeling.